  Майя Бывальцева 24-тӥ тулыспаллы Удмуртиын коронавирус инфекциен черлан 95 выль учыръёсты пусйизы. Висьыны усемъёс пӧлын 14 аресозь тямыс пиналъёс но 65 арессэс ортчем 40 кунмуртъёс. Со сярысь элькунысь оперативной штаб ивортӥз. Диагноззы Ижкарын 55 улӥсьёслэн зэмаз, Эгра ёросын – тямыс, Пичи Пурга ёросын – сизьым, Глазкарын – куать, Яр ёрсоын, Воктаын – быдэн ньыль, Камбарка, Глаз ёросъёсын – быдэн кык, Дэри, Вотка, Кез, Кизнер, Сарапул, Шаркан ёросъёсын но Сарапулын – быдэн одӥг. 93 адями висёнэз вормиз. Одӥг мурт улонысь кошкиз - кышномуртлы 49 арес вал Туннэ нуналлы Удмуртиын выль коронавирус инфекциен черлан 27 сюрс 947 учыр лабораториосын зэматэмын. 24 сюрс 564 адями йӧназ, 360 мурт кулӥз. Та дыре 121 висисьёслэн тазалыксы секыт лыдъяське. Элькунын выль коронавирус инфекцилы 871 сюрс 688 эскеронъёс ортчытӥзы, берло нуналскын – 1 сюрс 449. Тегъёс: Тазалык Ижкар висён Удмуртия коронавирус  